**Lääne-Harju valla arengukava 2019-2030 − ettepanekud avalikult väljapanekult**

| Tegevuse nr | LisadaJätta väljaMuuta | Ettepanek | Ettepaneku põhjendus | Esitaja | Lääne-Harju Vallavalitsuse seisukoht |
| --- | --- | --- | --- | --- | --- |
| **3. Elamu- ja kommunaalmajandus** |
|  | lisada | Lisada arengukavasse ka sadevete äravoolu teema. | Sadevete äravoolu rajatiste puudumine Rummu alevikus on karjuv probleem. Suuremate sadude ja lume sulamise järel muutuvad tänavad laevatatavateks kanaliteks. Vt manuseid. Vesi tungib ka keldritesse. Sadevete probleem on ülitõsine!!!. Vajab kiiret lahendamist! | Marge-Thea Lembinen | Jätta välja. Ettepaneku olemus kajastub arengukava punktis 3.3 „*Ühisveevärgi- ja kanalisatsioonisüsteemide rajamine ja rekonstrueerimine vastavalt ühisveevärgi ja -kanalisatsiooni arendamise kavale*“.Võimalus on ÜVK arengukava uuendamisel täiendada sademevee osa või koostada eraldi sademevee majandamise kava. Sademevee tekkekohas vabanemiseks tuleb eelistada looduslähedasi lahendusi, nagu rohealasid, viibetiike, vihmaaedasid, imbkraave ja muid lahendusi, mis võimaldavad sademeveest vabaneda eelkõige maastikukujundamise kaudu, vältides sademevee reostumist. |
| **10. Ettevõtluskeskkond** |
| 1. | lisada | Paldiski Ettevõtjate Liidu (PEL) juhatus on tutvunud avalikustamisel oleva valla arengukava muudatusetega ettevõtluskeskkonna puudutava peatükki osaga. Kahjuks peame tunnistama, et PEL’i seisukohalt jääb meile arusaamatuks mis põhjustel jäetakse uuendatud arengukavast välja järgmised punktid: 10.2 „Taristuühenduste ehitamine või rekonstrueerimine ettevõtetele ja tööstusaladele“10.4 „Ettevõtjate ühenduste toetamine“10.6 „Ruumilise planeerimisega seotud menetluste efektiivsemaks muutmine“ | Paldiski Ettevõtjate Liidu seisukohalt on mainitud kolm punkti arengukavas ülitähtsad ning soodustavad vallas ettevõtluskeskkonna arengut. Samas ei tekita mainitud punktide alles jätmine vallale täiendavat rahalist koormust ning võimaldavad vastavate toetusmeetmete avamisel edukalt taotleda nendele tegevustele välis rahastust. Palume säilitada punktid 10.2, 10.4 ja 10.6 uuendatud arengukava versioonis ja toetame ka ülejäänud muudatusi ettevõtluskeskkonna plokis. | Ester Tuiksoo, PEL | Ettepanekute seisukohad:1. Võtta arvesse 10.2 „*Taristuühenduste ehitamine või rekonstrueerimine ettevõtetele ja tööstusaladele*„ ja lisada numeratsioonis valdkondlikku teema-plokki lõppu. Uus 10.13 sõnastus „*Taristuühenduste ehitamine või rekonstrueerimine ettevõtetele ja tööstusaladele*„.2. Võtta arvesse, lisada 10.4 „*Ettevõtjate ühenduste toetamine*“ sõnastusele juurde „*koostöö edendamine*“, muuta sõnastust ja lisada numeratsioonis valdkondlikku teemaplokki lõppu. Uus 10.14 sõnastus „*Koostöö edendamine ettevõtjate ja ettevõtjate ühendustega*“.3. Jätta välja alapunkt 10.6 „*Ruumilise planeerimisega seotud menetluste efektiivsemaks muutmine*“. Eesmärgil puuduvad konkreetsed sisulised tegevused. Eesmärk tekitab eskiarvamusi justkui arengukava on aluseks vallavalitsuse struktuuris täiendavate ametikohtade loomiseks või vastupidi nende kaotamiseks. |
| **Ettepanekud. Lisa 4 Lääne-Harju valla arengukava 2019−2030 tegevus- ja rahastamiskava aastatel 2024−2027**  |
| **2. Haridus** |
| 1. | lisada | Laulasmaa kooli staadioni ehitus | Puudub. Laste liikuvusharjumus, kehalise kasvatuse tunnid, spordiga tegelemine, elanikkonna ühiskasutuses kindlatel kellaaegadel. | Timo Heering | Jätta välja. Ettepaneku kontseptsioon kajastub tegevus- ja rahastamiskava lisas 4 alapunktis 7.19.2 „*Laulasmaa tegevus-pargi rajamine*“ |
| 2. | lisada | Laulasmaa huvialade hoone | Huvialaringide hoone spordisaaliga, kus huvialadega tegeleda, muusikaõpetus, täiskasvanutel liikumistrennid | Timo Heering | Jätta välja. Ettepaneku olemus on lahendatud Laulasmaa kogukonnamaja baasil. |
| **5. Liikuvus** |
| 1. | lisada | Kloogaranna-Laulasmaa vahelisele kergliiklusteele tänavavalgustuse lisamine | Arengukavast ei leia ma mingisugust viidet selle kohta, et Lääna Harju vallal oleks plaanis lisada Kloogaranna-Laulasmaa vahelisele kergliiklusteele tänavavalgustus. Teatavasti on meie laiuskraadil elades enamus ajast pime seega seisab kergliiklustee enamus aastast kasutuseta. Elades Kõltsu mõisa läheduses olen ma tihti täbaras olukorras. Kui on vaja poodi minni asuvad mõlemad - Laulasmaa ja Treppoja poed umbes 1,5 km kaugusel. Paras distants, et jala minna. Aga tihti peab minema autoga kuna mööda kott pimedat teed on seda ebamugav teha.Tänavavalgustuse lisamine Kloogaranna - Laulasmaa vahelisele kergliiklusteele elavdaks ümberkaudsete inimeste liikumist märgatavalt kuna tee oleks kasutatav aastaringselt. | Rauno Velleste | Võtta arvesse. Lisandub tegevus- ja rahastamiskava lisa 4 alapunkt 5.12.1 *„Kloogaranna – Laulasmaa vahelisele kergliiklusteele tänavavalgustuse lisamine*“. |
| 2. | lisada | Kergliiklustee valgustus Laulasmaalt Keila-Joani | Valgustus puudub, ohutus laste kooliteel, elanike liikuvus. | Timo Heering | Võtta arvesse. Lisandub tegevus- ja rahastamiskava lisa 4 alapunkt 5.12.2 *„Keila-Joa/Meremõisa – Laulasmaa kergliiklustee valgustuse lisamine“.* Välisvalgustust on mõistlik välja ehitada etapiliselt mõlema asula poolt (Keila-Joa/Meremõisa ja Laulasmaa) alustades. Kaaluda valgusreostuse vähendamiseks liikumisanduriga süsteemide kasutusele-võttu. |
| 3. | lisada | Kergliiklustee loomine Keila-Joa sillast kuni Keila-Joa bussipeatuseni | Jalakäijate ohutus, puudub kergliiklustee sillast Keila-Joa poeni, KOV pole samme astunud ohutuse tagamiseks. | Timo Heering | Mitte toetada. Jalakäijate liikumine on antud hetkel lahendatud mööda olemasolevat pinnasteed ja läbi poe parkla. Mõistlik on olemasolevat teed rekonstrueerida. Pinnastee asemel kõvakattega tee. |
| 4. | lisada | Võtta valla rahastamiskavva Meremõisa läänepoolsesse külge bussipeatuse rajamine. Busspeatuse tarvis on vallal valminud projekt, koht määratud (OÜ Tinter-projekt), peatus Transpordiametiga kooskõlastatud. Peatust on Meremõisa elanikud taotlenud ligi 6 aastat. Taotluse allkirjastasid 17 valla elanikku. Ettepaneku esitada vallale avalikul huvil põhinev taotlus tegi majandusministeerium peale väikebusside (nõude)peatuste kaotamist. Transpordiamet tunnistas avaliku huvi olemaolu. | Peatus on oluline Meremõisa elanike liikuvuse parandamisel piirkonna keskuse Laulasmaaga (lasteaed, kool, kaubandus, kultuur, tervis, sport jm.), mis asub külast läänesuunal. Seega tagaks peatus keskuse suunalt tulles küla läänepoolsete elupaikade elanikele parema ja kiirema ühenduse kodudega. Praegune küla idakülje äärel asuv peatus sunnib läänekülje elanikke Laulasmaalt tulles käima ligi 1 km tagasiteed. Lisaks on lääneküljel kõrge tõus klindile, mis teeb liiklemise klindil asuvate kodude elanikele raskeks, seda eriti sügis/talvisel muutliku ilmastiku perioodil kui ligipääsetavus kodule võib kohati osutuda võimatuks. Muud ühendused puuduvad. Arvestada, et Meremõisast kui Tallinna lähipiirkonnast käivad enamus inimesi igapäevaselt tööl/koolis Tallinnas. Ühistranspordi laialdasem kasutus on mitme valitsuse prioriteet, et vähendada autoliiklust, kus oluline on võimalikult hästi ja loogiliselt korraldatud peatuste planeering. Praegune olukord paneb paljud elanikud ebavõrdsesse ja raskesse olukorda. | Krista Rätsep | Mitte toetada. Ettepaneku olemus kajastub arengukava punktis 5.3 „*Täiendavate bussipeatuste ja liinide loomine*“. |
| 5. | lisada | Koostöös RMK ja Transpordiametiga jõuda kokkuleppele märkida ära Klooga mnt-lt RMK telkimis-puhkealale jalakäijate ülekäik. | Praegune maantee ületamise koht kergteelt on äärmiselt ohtlik - läänesuunalt pime kurv, järsk laskuv tee, RMK alale mitmesuunalised sisse-väljasõidu pöörded, lubatud sõidukiirus 90pluss. Arvestada, et ristmikult viib ainus ligipääs rannaäärsesse külasse.Palume lahendada aastepikkune probleem rahastamisperioodi algetapil. | Krista Rätsep | Ettepanek ei ole arengukava teema. |
| 6. | lisada | Ettepanek lisada arengukavasse ka Padise-Madise ja Madise-Paldiski kergliiklustee rajamine. | Paldiski-Padise maantee on üsna tiheda raskeveokite liiklusega tee ning kergliiklustee ühendaks Paldiski piirkonna juba olemasoleva Padise-Vasalemma kergliiklusteega. Lastel tekiks ka hea turvaline võimalus jalgrattaga koolis käia. | Ülle Teigar | Võtta arvesse. Lisanduvad tegevus- ja rahastamiskava lisa 4 alapunkt 5.13.19 „*Padise – Madise kergliiklustee*“ ja alapunkt 5.13.20 „*Madise – Paldiski kergliiklustee“.*Riigiteede arendamist käsitletakse riigiteede teehoiukavas, mis kinnitatakse Transpordiameti poolt koostöös Majandus- ja kommunikatsiooni-ministeeriumiga.  |
| **Üldised ettepanekud Lääne-Harju valla kogukonnakomisjonilt ja esitajatelt:** |
| 1. |  | Finantside raiskamise lõpetamine Paldiski päeva jm suurejooneliste pidustuste korraldamise näol | Finantside kogumine taristu ehitamiseks ja Meremõisa-Laulasmaa-Lohusalu piirkonna elanikkonna tarbeks | Timo Heering | Ettepaneku info on võetud teadmiseks. |
| 2. |  | Bussi-rongi ühendus-ühistranspordiühendus hommikustel tiputundidel Laulasmaa-Meremõisa-Keila ja õhtusel tiputundidel sama marsruut vastupidi | Luua tiputundidel bussi-rongiühendus Keila rongijaamaga, et saaks bussiga rongile ja rongiga tööle hommikusel ja õhtusel ajal. Täna see puudub. | Timo Heering | Arengukavas on tema üldiselt markeeritud tegevuskava punktis 5.3.Tänasel päeval on Laulasmaa piirkond ühendatud rongiliiklusega Klooga kaudu bussiliinidega 127, 127a ja KV3. Ettepanek on põhjendatud ja Keilaga ühendust tuleb tihendada, kuna Keila ja Tallinna vahel liigub poole tihedama sammuga rongiühendus, kui Klooga ja Tallinna vahel. Valla võimalused liinivõrku tihendada piirduvad eeskätt kahe variandi vahel. 1) Teha ettepanek Põhja-Eesti Ühistranspordikeskusele, kelle koordineerida on maakondlikud liinid. Ettepaneku täideviimine sõltub PÜTKist. 2) Panna käiku valla siseliin, kus ühe reisi aastane kulu on antud kilometraaži puhul ca 15 000 eurot aastas. 10 reisi päevas teeks juba 150 000 eurot, mis ei ole valla muid ülesandeid silmas pidades jõukohane. |
| 3.  |  | Ohutu liikluse tagamine Laulasmaal ja Keila-Joal | Ülekäiguradade tegemine Laulasmaale ja Keila-Joa poe lähedale. Täna on see kõik väga ohtlik ja kõik on sellest teadlikud, kuid KOV samme astunud veel pole. | Timo Heering | Ettepaneku info on võetud teadmiseks. |
| 4. |  | Keila-Joa silla aastaringne hooldus jalakäijate osas | Lume saabudes puudub hooldus. Kui taristu kuulub riigile, siis KOV ülesanne koostöö riigiga ja jalakäijate osa haldamine endale võtta. | Timo Heering | Ettepaneku info on võetud teadmiseks, info edastatakse Transpordiametile. |
| 5. |  | Kalmistul tekkivate jäätmete käitlus | Madise kalmistul tekkinud haljasjäätmed koos küünlaümbriste ja lillepottidega teisaldati sel aastal kalmistu kõrvale kruusakarjääri. Ettepanek, et kui edaspidi on ka plaanis haljasjäätmete ladustamine lähiümbruses, siis eelnevalt muu prügi välja sorteerida. | Ülle Teigar | Ettepaneku info on võetud teadmiseks. Tegevus kajastub arengukava punktis 3.2 „*Valla jäätmemajanduse arendamine, tegevused vastavalt kehtestatud jäätmekavale*“. |